164 
Man har forlængst set disses store Betydning som Spredere af 
Planternes Frø i det hele, men ogsaa af Sump- og Vandplanter. 
Men det er først sent, at man er bleven klar over den enorme 
Betydning, disse have som Bærere af det lavere Ferskvandsdyreliv. 
Der er, naar Fiskene undtages — og disse vistnok endog kun til 
Dels — næppe nogen Ferskvandsdyregruppe, som ikke kan spredes 
ved Hjælp af Fuglene, og det er yderst karakteristisk at se, at 
Grønland netop ikke ejer andre Ferskvandsfisk end dem, der kunne 
indvandre fra Havet, nemlig Lax, Aal og Hundestejle, alle Fisk, 
der enten regelmæssigt i en Del af deres Liv ere knyttede til Salt¬ 
vand, eller i alt Fald kunne taale Ophold deri; Aalen er jo i det Hele 
kun funden i ganske faa Exemplarer; mulig er jo i øvrigt Hunde¬ 
stejlen bragt over ved Fuglenes Hjælp. Ferskvandssneglenes Æg 
og spæde Unger lade sig vistnok lettere transportere over større 
Havstrækninger. Sneglene ere jo som bekendt næsten den eneste 
grønlandske Dyregruppe, der viser en tydelig udtalt Affinitet til en 
af de Faunaer, hvormed den grønlandske kan sammenlignes og i 
dette Tilfælde med den amerikanske; hvad alle andre Dyregrupper 
angaar, da er Affiniteten omtrent lige stor baade til den østlige 
og vestlige Fauna, og for Phyllopodernes Vedkommende skal dette 
senere nærmere godtgøres. Det, at Sneglene overvejende ere af 
amerikansk Oprindelse, har sin naturlige Forklaring i det Forhold, 
at de Æg eller Unger, der ere førte af Fugle fra Øst, specielt fra 
Færøerne og Europa, ere gaaede til Grunde under den lange Rejse, 
hvorimod de, der ere bragte hid med amerikanske Fugle, let have 
taalt den korte Rejse, der næppe varer nogle faa Timer over 
Davisstrædet. 
Det er en vel bekendt Sag, hvilken enorm Udbredelse sær¬ 
deles mange af de lavere Ferskvandsdyregrupper have; ikke alene 
saaledes, at den nordligere og sydligere Del af et større Kontinent 
har en meget lignende Ferskvandsfauna, men denne Fauna kan 
desuden springe over store Have, udbrede sig til fjærntliggende 
Øer og vinde Terrain mere end nogen anden Del af et Lands 
Fauna. Hverken Vinde eller Havstrømme forklare os det Fænomen, 
